
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

570. Όροι, προϋποθέσεις και διαδικασία χρηματοδότησης 

(επιχορήγησης ή συνδρομής) ερευνητικών προγραμ¬ 
μάτων που υποβάλλονται από διομηιχανικές ή άλλες 
παραγωγικές μονάδες.1 

571. Σύσταση Κλάδων και -δέσεων τεχνικού και βοηθητι¬ 
κού προσωπικού στην Υπηρεσία Πολιτικής Αεροπο¬ 
ρίας του Υπουργείου Μεταφορών και Βπικοινωνιώ... 2 


ΔΙΑΤΑΓΜΑΤΑ 

- (10 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 570 

Όροι, προϋποθέσεις και διαδικασία χρηματοδότησης (επι- 
χορήγησης ή συνδρομής) ερευνητικών προγραμμάτων 
που υποβάλλονται από βιομηχανικές ή άλλες παραγωγικές 
μονάδες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 5 παρ. 4 του Ν. 1514/85 
(ΦΕΚ 13/Α/8.2.1985) «Ανάπτυξη της επιστημονικής και 
τεχνολογικής έρευνας». 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά όργανα». 


3. Την 600/85 γνωμοδότηση του Συμβουλίου της Επι¬ 
κράτειας, με πρόταση του Υπουργού Βιομηχανίας, Ενέργειας 
και Τεχνολογίας, αποφασίζουμε : 

Άρθρο 1. 

Δικαιούχοι χρηματοδότησης. 

Βιομηχανικές επιχειρήσεις κι άλλες παραγωγικές μονάδες 
νομικών ή φυσικών προσώπων οποιασδήποτε φύσης και 
μορφής, του ιδιωτικού ή του δημόσιου τομέα, μπορεί να 
υποβάλλουν προτάσεις για χρηματοδότηση (επιχορήγηση ή 
συνδρομή) ερευνητικών προγραμμάτων ή και ,μερικότερων 
έργων αυτών από το Πρόγραμμα Ανάπτυξης της Βιομη¬ 
χανικής Έρευνας στο εξής αναφερόμενο ως ΠΑΒΕ, που 
αποτελεί μέρος του Προγράμματος Ανάπτυξης Έρευνας 
και Τεχνολογίας στο εξής αναφερόμενο ως ΠΑΕΤ. 

Άρθρο 2. 

Αίτηση χρηματοδότησης - Ποσοστό κάλυψης δαπανών. 

1. Οι προτάσεις των επιχειρήσεων υποβάλλονται σε 
ειδικά έντυπα που καταρτίζει η Γενική Γραμματεία Έ¬ 
ρευνας και Τεχνολογίας, στο εξής αναφερόμενη ως ΓΓΕΤ 
και τα οποία συμπληρούμενα παρέχουν πληροφορίες για 
τα εξής : 

α) Οργανωτική και χρηματο - οικονομική κατάσταση 
της επιχείρησης, σύντομο ιστορικό της εξέλιξής της, περι¬ 
γραφή των δραστηριοτήτων της, παραγόμενα προϊόντα και 
υπηρεσίες, εξαγωγικές επιδόσεις, παραγουγικά μέσα για 
έρευνα (προσωπικό, εξοπλισμός και κονδύλια), εμπορική 
οργάνωση. 






4012 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


β) Σύντομη ανάλυση της σημερινής τεχνολογικής και 
εμπορικής θέσης της επιχείρησης, τιον προβλημάτων που 
οδηγούν στην ανάγκη διενέργειας της προτεινόμενης έρευ¬ 
νας, των ενεργειών και των δαπανών που έχουν ήδη ανα- 
ληφθεί από την επιχείρηση (ή και από τους ανταγωνιστές 
της στο εσωτερικό και το εξωτερικό της χώρας) για-την 
αντιμετώπιση των προβλημάτων. 

γ) Αντικείμενο και στόχους του προτεινόμενου προ¬ 
γράμματος ή έργου, περιγραφή της μεθόδου και στάδια 
εργασίας, το συνολικό χρόνο που θα διαρκέσει, καθώς, και 
το νέο προσοίπικό και τον εξοπλισμό, που ενδεχομένους θ’ 
απαιτηθούν. 

δ) Τρόπους τεχνικής και οικονομικής αξιοποίησης των 
αποτελεσμάτων, τους απαιτούμενους πόρους για την αξιο¬ 
ποίηση και ενδεχόμενη κατοχύριοση με διπλοψατα ευρε¬ 
σιτεχνίας. 

ε) Χρονοδιάγραμμα εκτέλεσης και χρηματοδότησης και 
προϋπολογισμό του προγράμματος ή έργου. 

2. Από τους πόρους του ΠΑΒΕ/ΠΑΕΤ καλύπτονται 
μερικώς οι δαπάνες των ερευνητικών προγραμμάτων ή 
έργων ως εξής : 

α) Για αμοιβές του αναγκαίου για το πρόγραμμα ή έργο 
προσωπικού, που υπηρετεί' στην επιχείρηση κατά την υπο¬ 
βολή της πρότασης από 25 % μέχρι 35 % του συνόλου της 
δαπάνης για κάθε άτομο (στη δαπάνη αυτή συμπεριλαμβα- 
νόμενης κάθε υποχρειοτικής κατά Νόμο καταβολής του εργο¬ 
δότη ) και αναλογικά με το χρόνο απασχόλησής του στο 
συγκεκριμένο έργο ή πρόγραμμα. 

β) Για αμοιβές νέου προσωπικού, που θα προσληφθεί με 
την έναρξη του προγράμματος ή έργου, για να εξυπηρετήσει 
αποκλειστικά τις ανάγκες αυτού, από 50 % μέχρι 70 % του 
συνόλου της προσδιοριζόμενης ως ανωτέρω δαπάνης. 

γ) Για αναλώσιμα από 30 % μέχρι 60 % του συνόλου 
της. σχετικής δαπάνης. 

δ) Για μηχανικό εξοπλισμό, όπου περιλαμβάνονται μη¬ 
χανήματα, όργανα, συσκευές, διατάξεις και εξαρτήματα 
αυτών που θα χρησιμοποιηθούν για την εξυπηρέτηση του 
προγράμματος ή έργου από 30 % μέχρι 60 % του συνόλου 
της σχετικής δαπάνης. 

ε) Για διάφορα άλλα έξοδα και απρόβλεπτα αναγκαία 
για την εκτέλεση του προγράμματος ή έργου από 30 % μέχρι 
60 % της σχετικής δαπάνης. 

3. Η ΓΓΕΤ καταβάλλει το σύνολο της συμμετοχής της 
στην αρχή του προγράμματος ή έργου, αν πρόκειται για 
έργο διάρκειας μικρότερης των 12 μηνών. Αν η διάρκεια του 
έργου είναι μεγαλύτερη από 12 μήνες, η συμμετοχή της 
ΓΓΕΤ χωρίζεται σε ετήσιες δόσεις, ανάλογα μέ το χρονο¬ 
διάγραμμα εκτέλεσης του έργου και καταβάλλονται στην 
αρχή της κάθε περιόδου. Η τελευταία περίοδος μπορεί να 
είναι μικρότερη των 12 μηνών. Για την καταβολή της συμ¬ 
μετοχής της ΓΓΕΤ απαιτείται να υποβληθεί προηγουμένως 
από το χρηματοδοτούμενο στη ΓΓΕΤ εγγυητική επιστολή, 
ίση προς το 20 % της συνολικής συμμετοχής της ΓΓΕΤ. Η 
εγγυητική επιστολή καταπίπτει υπέρ του Δημοσίου σε 
περίπτωση παράβασης των όρων του παρόντος και της οι¬ 
κείας απόφασης χρηματοδότησης του Τπουργού Βιομη¬ 
χανίας Ενέργειας και Τεχνολογίας ή σε περίπτωση μη καλής 
εκτέλεσης του ερευνητικού έργου γενικώς. Η εγγυητική 
επιστολή επιστέφεται μετά την αρμοδίως διαπιστούμενη 


καλή εκτέλεση και περάτιοση του προγράμματος ή έργου. 
Οι σχετικές πληρωμές χρηματοδότησης μπορεί να γίνονται 
μέσοι του ειδικού λογαριασμού της ΓΓΕΤ. 

Άρθρο 3. 

Αξιολόγηση προτάσεων - Κριτήρια. 

1. Οι υποβαλλόμενες προτάσεις αξιολογούνται από Επι¬ 
τροπή τριών έως πέντε μελών πουορίζονται από το Γενικό 
Γραμματέα Έρευνας και Τεχνολογίας σύμφωνα με το 
άρθρο 5 παρ. 6 του Ν. 1514/1985, που κατά προτίμηση θα' 
πρέπει να διαθέτουν βιομηχανική εμπειρία. 

Στην Επιτροπή συμμετέχει εκπρόσωπος του Συνδέσμου 
Ελληνικών Βιομηχανιών ή της Ένωσης Εμπορικόν; και 
Βιομηχανικών Επιμελητηρίων, χωρίς ψήφο. Για την αντι¬ 
μετώπιση εξειόικευμένων θεμάτων η Επιτροπή μπορεί να 
χρησιμοποιεί Εμπειρογνοβμονες που συντάσσουν σχετική 
ειδική έκθεση αξιολόγησης και οι οποίοι καλούμενοι από 
την Επιτροπή μπορούν να συμμετέχουν σ’ αυτή χωρίς ψήφο. 
Η αμοιβή των Εμπειρογνωμόνων αξιολόγησης ορίζεται με 
κοινή απόφαση των Τπουργών Οικονομικούν και Βιομηχα¬ 
νίας, Ενέργειας και Τεχνολογίας, σύμφωνα με το άρθρο 3 
παρ. 4 του Ν. 1514/85. 

Στην Επιτροπή εισηγείται στέλεχος της ΓΓΕΤ, που ορί¬ 
ζεται από το Γενικό Γραμματέα Έρευνας και Τεχνολογίας. 
Ο Εισηγητής ελέγχει την αρτιότητα της πρότασης, επι- 
κοινοονεί με την ενδιαφερόμενη επιχείρηση, για διευκρινίσεις 
ή συμπλήρωση στοιχείων και μετά τη συζήτηση αμέσως 
συντάσσει τη γνώμη της Επιτροπής, την οποία.αφού υπο¬ 
γραφεί από τον Πρόεδρο και τα έχοντα ψήφο μέλη της Επι¬ 
τροπής υποβάλλει μαζί με όλα τα στοιχεία του φακέλου 
της υπόθεσης στο Γενικό Γραμματέα. 

2. Για την αξιολόγηση των προτάσεων λαμβάνονται υπό¬ 
ψη ιδίως : 

α) η σοβαρότητα και η αξιοπιστία της επιχείρησης, που 
προτείνει το πρόγραμμα ή το έργο και η ικανότητά της να το 
υποστηρίξει διοικητικά και οργανωτικά, 

β) η ικανότητα της επιχείρησης να αξιοποιήσει τα απο¬ 
τελέσματα της έρευνας, 

γ) η δυνατότητα υλοποίησης του έργου και η εμπειρία 
του προσωπικού, που θα απασχοληθεί, 

δ) η τεχνολογική, παραγωγική και εμπορική σπουδαιό¬ 
τατα του προγράμματος ή έργου, σε σχέση με το κόστος 
του. 

3. Τα μέλη της Επιτροπής και οι Εμπειρογνώμονες δεσ¬ 
μεύονται ενυπόγραφα για τη διαφύλαξη του βιομηχανικού 
απόρρητου των προτάσεων. Σε περίπτωση διαρροής πληρο¬ 
φοριών από μέλη της πιο πάνω Επιτροπής ή Εμπειρογνώ¬ 
μονα αυτής, πέραν της οποιασδήποτε κατά Νόμο αστικής η 
ποινικής ευθύνης αυτών, απαγορεύεται η χρησιμοποίησή 
τους καθ’ οιονδήποτε τρόπο και μορφή από τη ΓΓΕΤ και 
τους εποπτευόμενους απ’ αυτή ερευνητικούς φορείς. Την ίδια 
υποχρέωση και ευθύνη για τη διαφύλαξη του βιο- 
μηχανικού απόρρητου των προτάσεων έχουν και όλα τα 
στελέχη και οι υπάλληλοι της ΓΓΕΤ που από τη φύση της 
υπηρεσίας τους μπορεί να λάβουν γνώση του περιεχομένου 
των προτάσεων. 

4. Πληροφορίες σχετικά με τις υποβληθείσες προτάσεις 
και τα χρηματοδοτούμενα προγράμματα ή έργα μπορεί να 

κοινοποιηθούν ή δημοσιευτούν μόνο μετά από γραπτή συ¬ 
νεννόηση της ΓΓΕΤ και της επιχείρησης. Η ΓΓΕΤ μπορεί 
να δημοσιεύσει μονομερώς συνοπτικά συγκεντρωτικά στα¬ 
τιστικά στοιχεία για τις υποβαλλόμενες προτάσεις και τα 
εκτελούμενα προγράμματα ή έργα, αναφέροντας τον τίτλο 
του προγράμματος ή έργου, το ύψος της χρηματοδότησης 
και τό όνομα ή επωνυμία του χρηματοδοτούμενου. 

Άρθρο 4. 

Απόφαση Χρηματοδότησης. 

1. Η απόφαση για τη χρηματοδότηση ερευνητικού έργου 
ή προγράμματος σε βιομηχανική ή άλλη παραγωγική μο¬ 
νάδα υπογράφεται-από τον Υπουργό Βιομηχανίας, Ενέργειας 
και Τεχνολογίας και τον Υπουργό που έχει την εποπτεία 
του αντίστοιχου ερευνητικού φορέα ή της παραγωγικής μο¬ 
νάδας. Στην απόφαση αυτή ορίζονται : 

.Το αντικείμενο του ερευνητικού προγράμματος ή έργου, 
η χρονική διάρκειά του, ο προϋπολογισμός, τα στάδια εκτέ¬ 
λεσης αυτού και η σύνθεση,του προσωπικού, που θα το εκτε- 
λέσει (το κυρίως ερευνητικό προσωπικό αναφέρεται ονο¬ 
μαστικά ή, σε περίπτωση αδυναμίας, αναφέρονται οι ειδι¬ 
κότητες με τα αντίστοιχα απαιτούμενα τυπικά προσόντα 
και εμπειρία),- το συνολικό ύψος της επιχορήγησης της 
ΓΓΕΤ προς το χρηματοδοτούμενο για την εκτέλεση του 
ερευνητικού αντικειμένου, , οι ετήσιες δόσεις καταβολής των 
ποσών συμμετοχής, το ύψος της απαιτούμενης εγγυητικής 
επιστολής και κάθε άλλη αναγκαία σχετική λεπτομέρεια. 

Ο χρηματοδοτούμενος μπορεί να αναθέτει την εκτέλεση 
τμήματος του προγράμματος ή έργου σε δημόσιο ερευνητικό 
κέντρο, Α.Ε.Ι, ΤΈ.Ι., ή άλλη εξειδικευμένη επιχείρηση ή να 
χρησιμοποιεί τις υπηρεσίες τέτοιων οργανισμών, εφόσον 
αυτό έχει προβλεφτεί στο' 1 πρόταση και έχει εγκριθεί από 
τη ΓΓΕΤ. 

3. Η ΓΓΕΤ βαρύνεται -μόνο για τις δαπάνες και τα ορι¬ 
σμένα ποσά που ρητώς 'αναφέρονται στη σχετική απόφαση 
χρηματοδότησης και δεν υποχρεούται για καμιά άλλη δα¬ 
πάνη που προκαλείται κατά την εκτέλεση του προγράμματος 
ή έργου. Για τις επιπλέον τυχόν δαπάνες ευθύνεται απο¬ 
κλειστικούς ο χρηματοδοτούμενος που είναι και ο εργοδότης 
του εκτελούμενου προγράμματος ή έργου. 

4. Οι. επιχορηγήσεις της ΓΓΕΤ καταβάλλονται με την 
κατάθεση των αντίστοιχων ποσών στον Τραπεζικό νΐογα- 
ριασμό, που η επιχείρηση έχει δηλώσει στη ΓΓΕΤ. Για την 
καταβολή επόμενης τυχόν δόσης, ο χρηματοδοτούμενος πρέ¬ 
πει να έχει υποβάλει εκθέσεις' προόδου για την επιστημονική 
και τεχνολογική εξέλιξή εκτέλεσης του έργου και να δικαιο¬ 
λογεί την εκτέλεση του προϋπολογισμού όπως αυτός προ- 
βλέπεται στη σχετική απόφαση χρηματοδότησης. 

Άρθρο 5. ... 

Διακοπή χρηματοδότησης - Επιστροφές. 

•1,. Η ΓΓΕΤ μπορεί να διακόψει τη χρηματοδότηση του 
ερευνητικού έργου με αιτιολογημένη απόφαση του Υπουργού 
Βιομηχανίας Ενέργειας και Τεχνολογίας, όταν, ύστερα από 
έλεγχο του περιεχομένου της έκθεσης προόδου εκτέλεσης 
του προγράμματος ή έργου ή από διαχειριστικό - οικονομικό 
•έλεγχο διαπιστώνονται σοβαρές παραβάσεις των όρων της 
υπουργικής απόφασης: και του παρόντος· Προεδρικού Δια¬ 
τάγματος;,·, "ή έλλειψη ορατής προόδου στην εκτέλεση του 
έργου ή απόκλιση* από το σκοπό για τον οποίο εγκρίθηκε η 


χρηματοδότηση του έργου, ή αποδεικνύονται διαχειριστικές 
ατασθαλίες στη διαχείριση των κονδυλίων του προγράμματος 
ή έργου. . ' 

Η πιο πάνω διακοπή της χρηματοδότησης δε γεννά κα¬ 
νένα δικαίωμα έναντι του Δημοσίου οποιασδήποτε φύσης 
για το χρηματοδοτούμενο και για τα πρόσωπα που αυτός 
απασχολεί. 

2. Αν κατά την περάτωση του έργου διαπιστωθούν σο¬ 
βαρές παραβάσεις των όρων της απόφασης χρηματοδότη¬ 
σης, διαχειριστικές ατασθαλίες ή σημαντική απομάκρυνση 
από το σκοπό για τον οποίο εγκρίθηκε ή χρηματοδότηση 
του έργου, μπορεί με απόφαση του Υπουργού Βιομηχανίας 
Ενέργειας και Τεχνολογίας να ζητηθεί η επιστροφή όλων 
ή μέρους των τμηματικών καταβολών. Με όμοια απόφαση 
μπορεί να ζητηθεί η επιστροφή όλων ή μέρους· των τμημα¬ 
τικών καταβολών και σε περίπτωση διακοπής της χρημα¬ 
τοδότησης σύμφωνα με την προηγούμενη παράγραφο 1. 

3. Πριν από' την έκδοση των υπουργικών αποφάσεων 
που προβλέπεται στις παραγράφους 1 και 2 του παρόντος 
άρθρου, ο χρηματοδοτούμενος καλείται εγγράφως να παρά¬ 
σχει εξηγήσεις για τις παραβάσεις του, μέσα σε 15 ημέρες 
από την επίδοση, με απόδειξη, του σχετικού εγγράφου. 

4. Απαιτήσεις της ΓΓΕΤ που γεννώνται από την εφαρ¬ 

μογή του παρόντος και τις αποφάσεις χρηματοδότησης, 
εισπράττονται σύμφωνα με τις διατάξεις του Κώδικα Εί¬ 
σπραξης Δημοσίων Εσόδων. ; '■ ; · .·' 

Άρθρο 6. 

Διαχειριστικός Οικονομικός Έλεγχος. 

1. Η ΓΓΕΤ έχει δικαίωμα να ενεργεί οποτεδήποτε έλεγ¬ 
χο στο χρηματοδοτούμενο για τη διαχείριση των κον¬ 
δυλίων του ΓΙΑΒΕ σε όλα τα στάδια της εκτέλεσης οποιοϋ- 
δήποτε προγράμματος ή έργου:. Για τη. -διευκόλυνση του 
διαχειριστικού οικονομικού ελέγχου ό χρηματοδοτούμενος 
είναι υποχρεωμένος ' να τηρεί ιδιαίτερα βιβλία, όπου θα 
καταχωρούνται οι δαπάνες για το ερευνητικό έργο. 

2. Μεταφορά των επιμέρους κυνδυλίων του προϋπολογι¬ 
σμού του προγράμματος ή έργου κάθε κατηγορίας δαπανών, 
όπως και μεταφορά αυτών από κατηγορία σε κατηγορία, 
επιτρέπεται σε εξαιρετικές περιπτώσεις μετά από-αιτιολο¬ 
γημένη γραπτή αίτηση του χρηματοδοτούμενου και έγκριση 
αυτής από τη ΓΓΕΤ, υπό την προϋπόθεση ότι η μεταφορά 
αυτή δεν αυξάνει ούτε μειώνει καμία από τις παραπάνω 
κατηγορίες δαπανών περισσότερο από 20 %. 

3. Σε περίπτωση που το πρόγραμμα ή έργο χρηματο¬ 
δοτείται και από τρίτη πηγή, ο χρηματοδοτούμενος- είναι 
υποχρεωμένος να δηλώσει αυτό στη ΓΓΕΤ με κάθε λεπτο¬ 
μέρεια, ώστε να ληφθεί υπόψη κατά τον υπολογισμό της 
χρηματοδότησης από το ΠΑΒΕ. 

4. Κονδύλια του ΠΑΒΕ, που δεν έχουν χρησιμοποιηθεί 
ή ποσά που σύμφιονα’με το προηγούμενο άρθρο, είναι απαι¬ 
τητά ως επιστροφές, επιστρέφονται στη ΓΓΕΤ, εφαρμοζο- 
μένων για την είσπραξη τους των διατάξεων, .του Κώδικα 
Είσπραξης Δημοσίων Εσόδων. 

Άρθρο 7. 

Παρακολούθηση του έργου - Εκθέσεις προόδου 
Τελική Έκθεση. 

1. Το Γ11ΕΤ ορίζει ένα συντονιστή του προγράμματος 
ή έργου εκ των υπήρετούντων στη ΓΓΕΤ ή στα από αυ- 

τή εποπτευόμενα ερευνητικά κέντρα ή ινστιτούτα υπαλλή¬ 
λων Κατηγορίας ΑΤ μόνιμων ή με σύμβαση εργασίας ιδιω¬ 
τικού δικαίου ανάλογης ειδικότητας ή εμπειρίας προς το 
περιεχόμενο της πρότασης. Ο συντονιστής παρακολουθεί την 
εκτέλεση του έργου για την τήρηση των όρων της απόφα¬ 
σης χρηματοδότησης και των διατάξεων του παρόντος Προε¬ 
δρικού Διατάγματος προς επίτευξη τού τελικού επιστημονι¬ 
κού και τεχνολογικού σκοπού αυτού. Η παρακολούθηση 
αυτή μπορεί'να γίνεται με απευθείας συνεργασία του συντο¬ 
νιστή του έργου με το χρηματοδοτούμενο, τον επιστημονικό 
υπεύθυνο, την ερευνητική ομάδα, ή με κάθε άλλο πρόσφορο 
τρόπο. 

2. Ο χρηματοδοτούμενος υποχρεούται να υποβάλει στη 
ΓΓΕΤ έκθεση προόδου της εκτέλεσης του έργου στο τέλος 
κάθε μιας περιόδου, όπως αυτές ορίζονται στην παρ. 3 
του άρθρου 2 αυτού του Προεδρικού Διατάγματος και οπωσ¬ 
δήποτε πριν από την καταβολή της επόμενης δόσης. 

Η ΓΓΕΤ, σε περίπτωση καθυστέρησης υποβολής της 
έκθεσης προόδου πλέον των δύο μηνών από το τέλος της 
περιόδου στην' οποία αφορά, μπορεί να διακόπτει τη χρημα¬ 
τοδότηση. Η έκθεση προόδου που κοινοποιείται και στο 
συντονιστή του έργου πρέπει να περιέχει με σαφήνεια : 

α) στοιχεία για την πρόοδο του έργου, σε σχέση με το 
χρονοδιάγραμμα, που έχει καταρτισθεί, και περιέχεται στην 
απόφαση χρηματοδότησης, καθώς και τις προοπτικές για 

τα επόμενα στάδια, 

β) τα προβλήματα που συναντά η ερευνητική ομάδα 
στην εκτέλεση του έργου και τις λύσεις που δόθηκαν ή 
προτείνονται, 

γ) τα επιστημονικά επιτεύγματα του έργου και να α- 
ναφέρεται η σκοπιμότητα κατοχύρωσης αυτών με δίπλωμα 
ευρεσιτεχνίας, στην Ελλάδα ή και στο Εξωτερικό. 

δ) αναλυτικό ^πίνΟκά'δαπανών, όπου εμφανίζονται κατά 
κατηγορία οι δαπάνες που έγιναν για την υλοποίηση του 
έργου, ο ρυθμός ανάλωσης του προϋπολογισμού του έργου 
κατά το χρονικό διάστημα στο οποίο αφορά η έκθεση προό¬ 
δου και τα αποτελέσματα της οικονομικής διαχείρισης 
του έργου. 

ε) και κάθε άλλο ειδικότερο σχετικό στοιχείο που εγγρά- 
φως θα ζητείται από τη ΓΓΕΤ. 

2. Μέσα σε δύο μήνες από το τέλος της τελευταίας πε¬ 
ριόδου ο χρηματοδοτούμενος είναι υποχρεωμένος να υποβά¬ 
λει τελική έκθεση, που περιλαμβάνει τον επιστημονικό και 
οικονομικό απολογισμό του προγράμματος ή έργου. Η τε¬ 
λική έκθεση πρέπει να περιέχει όσα στοιχεία και η έκθεση 
προόδου και να καλύπτει το συνολικό χρόνο εκτέλεσης του 
προγράμματος ή έργου. Επιπλέον αυτή πρέπει να περιέχει 
στοιχεία για το βαθμό επιτυχίας του έργου σε σχέση 
με τον αρχικό στόχο του και προτάσεις για την περαιτέρω 
αξιοποίηση των αποτελεσμάτων. 

3. Οι εκθέσεις προόδου και η τελική έκθεση είναι απόρ¬ 
ρητες. Σ’ αυτές μπορεί να καθορίζονται με ακρίβεια τα στοι¬ 
χεία που μπορεί να δημοσιευθούν. 

4. Η για οποιοδήποτε λόγο διακοπή της χρηματοδότη¬ 
σης σύμφωνα με το άρθρο 5 του παρόντος Προεδρικού 
Διατάγματος ως και η μη. εμπρόθεσμη υποβολή της τελικής 
έκθεσης από τον χρηματοδοτούμενο συνεπάγονται την ά¬ 
μεση και αυτοδίκαιη κατάπτωση, της εγγυητικής επιστο¬ 
λής και την είσπραξη του ποσού αυτής σύμφωνα με τις 
διατάξεις του Κώδικα Είσπραξης Δημοσίων Εσόδων. 


Άρθρον 8. 

Διαπίστωση καλής εκτέλεσης προγράμματος ή έργου. 

1. Τα αποτελέσματα ερευνητικού προγράμματος ή έρ¬ 
γου που χρηματοδοτήθηκε από τη ΓΓΕΤ αποτιμούνται από 
επιτροπή τριών έως πέντε μελών που ορίζονται με απόφα¬ 
ση του Γενικού Γραμματέα Έρευνας και Τεχνολογίας για 
τη σύμφωνη με τους όρους της απόφασης χρηματοδότησης 
και τις διατάξεις του παρόντος Προεδρικού Διατάγματος 
καλή ή μη εκτέλεση αυτού. 

2. Η επιτροπή συνέρχεται μέσα σε τρεις μήνες από τη 
λήξη του προγράμματος ή έργου σύμφωνα με το χρονο¬ 
διάγραμμα για να αποφανθεί στο ερώτημα της προηγούμε¬ 
νης παραγράφου 1 ύστερα από εξέταση των εκθέσεων που 
υπέβαλε ο χρηματοδοτούμενος και όλων των άλλων σχε- 
τικών στοιχείων του φακέλου του προγράμματος. 

3. Σε περίπτωση μη καλής εκτέλεσης του προγράμμα¬ 
τος ή έργου η επιτροπή επισημαίνει τις γενόμενες συγκε¬ 
κριμένες παραβάσεις και παραλείψεις, για την από μέρους 
της ΓΓΕΤ επιβολή των νομίμων κυρώσεων. 

Άρθρο 9. 

Παράταση χρόνου εκτέλεσης του έργου. 

Με αίτηση που υποβάλλεται τουλάχιστον ένα μήνα 
πριν από την κανονική λήξη του προγράμματος ή έργου, 
όταν αυτό έχει διάρκεια μέχρι ένα χρόνο, ή δύο μήνες σε 
κάθε άλλη περίπτωση, ο χρηματοδοτούμενος μπορεί να ζη¬ 
τήσει για μια μόνο φορά από τη ΓΓΕΤ να εγκρίνει την 
παράταση του χρόνου εκτέλεσης αυτού, που όμως σε κα¬ 
μία περίπτωση δεν μπορεί να υπερβαίνει το 1/3 της αρχι¬ 
κής διάρκειάς του, εφόσον, η παράταση δε συνεπάγεται 
αύξηση του προϋπολογισμού. Η αίτηση πρέπει να συνο¬ 
δεύεται από επιστημονική και οικονομική έκθεση για τη 
νομική έχ&εση για την πρόοδο του έργου, στην οποία πρέπει 
να αιτιολογείται η αιτουμενη παράταση. Η σχετική έγκριση 
παρέχεται με απόφαση του Υπουργού Βιομηχανίας Ενέρ¬ 
γειας και Τεχνολογίας. 

Άρθρο 10. 

Εξοπλισμός. 

Για κάθε είδους εξοπλισμό, του οποίου η προμήθεια 
έγινε για το πρόγραμμα ή έργο με κυνδύλια του ΠΑΒΕ, 
όπως προβλέπεται στην απόφαση χρηματοδότησης, ο χρη¬ 
ματοδοτούμενος βαρύνεται με τη φύλαξη και τη συντήρηση 
του σε καλή κατάσταση καθόλη τη διάρκεια του ■ έργου. 
Μετά τη διαπίστωση της περάτωσης του προγράμματος 
ή έργου το κάθε είδος εξοπλισμού περιέχεται στο χρηματο¬ 
δοτούμενο, εκτός αν, με σχετική απόφαση του Τπουργού 
Βιομηχανίας Ενέργειας και Τεχνολογίας, που πρέπει να εκ- 
δίδεται μέσα σε ανατρεπτική προθεσμία τριών μηνών, ζη¬ 
τείται η επιστροφή στη ΓΓΕΤ του αναλογούντος εξοπλι¬ 
σμού, ολικώς ή μερικώς, στο ποσοστό συμμετοχής αυτού. 
Η επιστροφή του εξοπλισμού γίνεται με πρωτόκολλο πα¬ 
ράδοσης και παραλαβής μέσα σε ένα μήνα από την κοινο¬ 
ποίηση της πιο πάνω απόφασης του Τπουργού. 

Στην περίπτωση αυτή η ΓΓΕΤ δικαιούται να απαιτή¬ 
σει την αποκατάσταση τυχόν ζημιών, που προκλήθηκαν 
στον εξοπλισμό αυτό, από υπαιτιότητα του χρηματοδοτού¬ 
μενου. II εκτίμηση της υπαιτιότητάς και του μεγέθους των 
ζημιών γίνεται από τη ΓΓΕΤ, η δε αποκατάσταση περιο¬ 
ρίζεται στην τρέχουσα αξία του εξοπλισμού αυτού, δηλα- 

δή το πραγματικό κόστος αγοράς, μείον το ποσοστό από¬ 
σβεσης πόυ προβλέπεται από τον Κώδικα Φορολογικών 
Στοιχείων για αυτό το είδος εξοπλισμού. 

Άρθρο 11. 

Εφευρέσεις - Διπλώματα Ευρεσιτεχνίας. 

1. Η ΓΓΕΤ παρέχει το δικαίωμα στο χρηματοδοτού¬ 
μενο να κατοχυρώσει στην Ελλάδα ή και στο εξωτερικό 
εφεύρεση, που προήλθε από το ερευνητικό έργο ή πρόγραμ¬ 
μα. 

2. Ο χρηματοδοτούμενος διατηρεί το δικαίωμα χρησι¬ 

μοποίησης της εφεύρεσής του για δική του χρήση. Στην 
περίπτωση που αυτός δε χρησιμοποιεί για οποιοδήποτε 
λόγο την εφεύρεση του αυτή, η ΓΓΕΤ επιφυλλάσσεται για 
την εφαρμογή της σχετικής νομοθεσίας περί αδειών εκ¬ 
μετάλλευσης διπλωμάτων ευρεσιτεχνίας, χωρίς υποχρέω¬ 
ση καταβολής δικαιωμάτων (ι·ογ&1Ηβδ) στο χρηματο¬ 
δοτούμενο. ' 

3. Σ-ιην περίπτωση που ο χρηματοδοτούμενος εκχωρήσει 
οποιαδήποτε δικαιώματα σε τρίτους για την εκμετάλλευση 
της πιο πάνω εφεύρεσης του είναι υποχρεωμένος να κα¬ 
ταβάλει στη ΓΓΕΤ ποσοστό των προσόδων του, που από 
την εκχώρηση αυτή λαμβάνει, ίσο με το ποσοστό συμμετο¬ 
χής της ΓΓΕΤ στη χρηματοδότηση του προγράμματος ή 
έργου, όπως αυτό προκύπτει από τον προϋπολογισμό που 
περιλαμβάνεται στην απόφαση χρηματοδότησης. 

Άρθρο 12. 

Δημοσίευση και αξιοποίηση αποτελεσμάτων. 

1. Στις δημοσιεύσεις που γίνονται και περιέχουν προ¬ 
καταρκτικά, μερικά ή τελικά αποτελέσματα του ερευνητι¬ 
κού έργου, που χρηματοδοτήθηκε από τη ΓΓΕΤ, πρέπει 
να μνημονεύεται ότι η Γενική Γραμματεία Έρευνας και 
Τεχνολογίας χρηματοδότησε μέρος ή ολόκληρο το ερευνη¬ 
τικό έργο. 

2. Μέσα σε έξι μήνες από τη λήξη του προγράμματος 
ή έργου ο χρηματοδοτούμενος υποχρεούται να δηλώσει στη 
ΓΓΕΤ τον τρόπο με τον οποίο πρόκειται να χρησιμοποιή¬ 
σει τα αποτελέσματα αυτού. Σε περίπτωση μη εμπρόθε¬ 
σμης υποβολής της παραπάνω δήλωσης, το Δημόσιο μπο- 
•ρεί.ν’ αξιοποιεί ή να εκμεταλλεύεται το ίδιο ή μέσω τρίτων, 
τα αποτελέσματα αυτά ελεύθερα. 

3. Ο χρηματοδοτούμενος που υπέβαλε εμπρόθεσμα την 
πιο πάνω δήλωση οφείλει νά αξιοπ’οιήσει τα προκύψαντα 
αποτελέσματα μέσα σε 4 έτη από την υποβολή της δήλω¬ 
σής του. Με την παρέλευση· των 4-ετών χωρίς αξιοποίηση 
των αποτελεσμάτων από το χρηματοδοτούμενο, το Δημόσιο 
μπορεί να χρησιμοποιεί και να εκμεταλλεύεται τα αποτε¬ 
λέσματα αυτά ελεύθερα. 

. Άρθρο 13. 

'■ Μεταβατικές διατάξεις. 

Προτάσεις για χρηματοδότηση ερευνητικών προγραμμά¬ 
των ή έργων που έχουν υποβληθεί πριν από τη δημοσίευση 
του παρόντος Προεδρικού Διατάγματος, θεωρούνται ως προ¬ 
τάσεις του άρθρου 3 του παρόντος. Κατά την εξέταση των 
προτάσεων αυτών η ΓΓΕΤ μπορεί να ζητήσει συμπληρω¬ 
ματικά στοιχεία που προβλέπονται από τις διατάξεις του 
παρόντος Διατάγματος. 


Στον Τπουργό Βιομηχανίας Ενέργειας και Τεχνολογίας 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 22 Αυγούστου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ.' ΤΕΧΝΟΛΟΓΙΑΣ 

ΕΛΕΥΘΕΡΙΟΣ ΒΕΡΥΒΑΚΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 571 

Σύσταση Κλάδων και θέσεων τεχνικού και βοηθητικού προ¬ 
σωπικού στην Υπηρεσία Πολιτικής Αεροπορίας, του" Υ¬ 
πουργείου Με.ταφορών και Επικοινωνιών. · 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας" υπόψη : - · 

1. Τις διατάξεις : α) του άρθρου 10, παρ. 2 του Ν. 
1476/84 (ΦΕΚ 136/Α/18.9.84) «περί διορισμού σε μό¬ 
νιμες θέσεις του προσωπικού με σχέση εργασίας ιδιωτικού 
δικαίου του Δημοσίου, των Ν.Π.Δ.Δ., των Ο.Τ.Α. και 
άλλων διατάξεων» β) του ΝΆ. 714/70 «περί ιδρύσεως 
Διευθύνσεως Εναερίων Μεταφορών παρά τω Υπουργείω 
Συγκοινωνιών και Οργανώσεως της Υπηρεσίας Πολιτικής 
Αεροπορίας και συναφών διατάξεων (ΦΕΚ 23β/(Α!/!7.11.70), 
όπως τροποποιήθηκε με το Ν. 13401/813 (ΦΕΚ· 35/Α/18. 
3.1983) ν,χι γ) το Π .Δ. 647/81 «^εφ,ί..τού ’Οργανισμοό της 
Υπηρεσίας Πολιτικής; Αεποπορ/ας του Υπουργείου Συγκοι¬ 
νωνιών» (ΦΕΚ 163/Α/26.6.81).. 

2: Την απόφαση του' Πρωθυπουργού και του Υπουργού 
Προεδρίας της Κυβέρνησης 8257/9.8.1985 (ΦΕΚ. 4.92/ 
Β/9.8.85) «Ανάθεση αρμοδιοτήτων στον Υφυπουργό Προε¬ 
δρίας της Κυβέρνησης Μιλτιάδη Παπαϊωάννου». 

3. Την 773/85 γνωμοδότηση του Συμβουλίου της Επι¬ 
κράτειας, με πρόταση του Υπουργού Μεταφορών και Επι¬ 
κοινωνιών και του Υφυπουργού Προεδρίας Κυβερνήσέως, 
αποφασίζουμε·; 

Άρθρο, 1. 

Συνισηούμε τους κατωτέρω κλάδους τεχνικού και βοηθη¬ 
τικού τακτικού προσωπικού στην Υπηρεσία Πολιτικής Αε¬ 
ροπορίας του Υπουργείου Μεταφορών, και Επικοινωνιών 
και καθορίζουμε τον αριθμό των μόνιμων, οργανικών θέσεων 
κάθε κλάδου κατά βαθμό από τον εισαγωγικό μέχρι του 
βαθμούς στον οποίο εξελίσσεται καθώς και τα ειδικά τυπι¬ 
κά-προσόντα τα οποία απαιτούνται για την είσοδο σε κάθε 
κλάδο, όπως φαίνεται στα επόμενα άρθρα 2 έως 5 : -.· 

Κλάδοι : 

α) Κλάδος ΜΕ 21 Οδηγών Οχημάτων - Χειριστών Μη¬ 
χανημάτων. 

β) Κλάδος ΜΕ22 Τεχνικού Προσωπικού. 

γ) Κλάδος ΜΕ23 Κηπουρών. 

δ) Κλάδος ΣΕ3 Εργατικού Προσωπικού. 

'Άί-ίρο 2. 

1. Ο κλάδος ΜΕ21 Οδηγών Οχημάτων - Χειριστών 
Μηχανημάτων περιλαμβάνει (61) θέσεις με βαθμούς 10ο 
έως 6ο και ειδικότητες ως ακολούθως : 

α) Πενήντα οκτώ (58) θέσεις Αυτοκινήτων - Πυροσβε¬ 
στών. 

β) Τρεις (3) θέσεις Μηχανοδηγών Χειριστών. 

2. Προσόν διορισμού στον εισαγωγικό βαθμό (10ο) ο¬ 
ρίζεται απολυτήριο δημοτικού σχολείου για κάθε μία δε 
τ«>ν ως ανω ειδικοτήτων .απαιτούνται και τα ακόλουθα ει¬ 
δικά τυπικά προσόντα : 

α) Για τους οδηγούς Αυτοκινήτων - Πυροσβέστες :Ε¬ 
παγγελματική άδεια Οδηγού Αυτοκινήτων Δ' κατηγορίας. 
Οι προσλαμβανόμενοι οδηγοί υποχρεούνται σε εκπαίδευση 
επί πυροσβεστικών οχημάτων και εν γένει μέσων πυρασφα¬ 
λείας, σύμφωνα με τις ανάγκες της Υπηρεσίας, για να χρη¬ 
σιμοποιούνται και σαν πυροσβέστες στα πυροσβεστικά μέ¬ 
σα της Υπηρεσίας^ 

β) Για τους Μηχανοδηγούς Χειριστές :Άδεια μηχανο¬ 
δηγού χειριστού Β' τουλάχιστον τάξεως ομάδας Γ', ή άδεια 
μηχανοδηγού χειριστού Β' τουλάχιστον τάξεως μιας των ο¬ 
μάδων Β' ή Δ' ή ΣΤ' αναλόγως των υπηρεσιακών αναγκών, 
που θα καθορίζεται κάθε φορά με την προκήρυξη πλήρωσης 
των θέσεων. 

Άρθρο 3. 

1. Ο κλάδος ΜΕ 22 Τεχνικού Προσωπικού περιλαμβά¬ 
νει ενενήντα μία (91) θέσεις 10ο έως 6ο βαθμούς και ειδικό¬ 
τητες ως ακολούθως : 

α) Δεκαέξι (16) θέσεις Ηλεκτροτεχνιτών. 

■β)'Ενδεκα (11) θέσεις Ηλεκτροτεχνιτών Εναερίων Δι¬ 
κτύων. ·■ · > ■* 

γ) Έξι (6) θέσεις Τεχνιτών Αυτοκινήτων, 
δ) Τρεις (3) θέσεις Ηλεκτροτεχνιτών Αυτοκινήτων. 

ε) Τέσσερις (4) θέσεις Τεχνικών Συστήματος Πεδήσεως 
Αυτοκινήτων. 

στ) Τρεις (3) θέσεις Μηχανοτεχνιτών, 
ζ) Πέντε (5) θέσεις Υδραυλικών, 
η) Μία (1) θέση ■ Κτιστών, 
θ) Έξι (6) θέσεις Χρωστών. 
ι) Τέσσερις (4) θέσεις Ξυλουργών. 

ια) Τριάντα δύο (32) θέσεις Εργατοτεχνιτών (Οξυγο- 
νοκολλητού, Ηλεκτροσυγαολλητού, Σιδηρουργού, Φανοποιού, 
Χειριστού Αεροσφύρας, Χρώστου Αυτοκινήτων κλπ)„ 

2. Ειδικά τυπικά προσόντα διορισμού στον εισαγωγικό 
βαθμό (10ο) ορίζονται : 

,α·) Το πτυχίο αντίστοιχης ειδικότητας Τεχνικού ή Ε¬ 
παγγελματικού Λυκείου ή αναγνωρισμένης Μέσης Τεχνι¬ 
κής ή Επαγγελματικής Σχολής ή αντίστοιχης Σχολής Μα¬ 
θητείας ΟΑΕΔ. 

\< Σε περίπτωση μη κάλυψης των θέσεων από υποψηφίους 
με το ανωτέρω τυπικό προσόν, το πτυχίο αναγνωρισμένης 
κατώτερης Σχολής ή Σχολής Μαθητείας ΟΑΕΔ, αντίστοι¬ 


χης ειδικότητας. Σε περίπτωση μη κάλυψης των θέσεων 
από υποψηφίους με τα ανωτέρω τυπικά προσόντα, απολυ¬ 
τήριο Δημοτικού Σχολείου και τριετής εμπειρία αντίστοι¬ 
χης ειδικότητας που να αποδεικνύεται από βεβαίωση εργο¬ 
δότη η οποία θα κάλυπτεται απο βιβλιάρια οργανισμού κύ¬ 
ριας ασφάλισης ή από επίσημα έγγραφα Ελληνικής ή Ξένης 
Αρχής και 

β) Άδεια ασκήσεως επαγγέλματος της αρμόδιας αρχής 
(για όσες ειδικότητες απαιτείται). 

Άρθρο 4. 

1. Ο Κλάδος ΜΕ23 Κηπουρών περιλαμβάνει δύο (2) 
θέσεις με βαθμούς 10ο - 6ο. 

2. Προσόν διορισμού στον εισαγουγικό βαθμό 10ο ορί¬ 
ζεται : 

α) Το πτυχίο Ανθοκομίας Επαγγελματικού Λυκείου ή 
πτυχίο Ανθοκομίας - Κηπουρικής Επαγγελματικής Σχο¬ 
λής (Ν.Τ) ή πτυχίο Γεωργικής Σχολής ή πτυχίο άλλης 
ισότιμης Σχολής της ημεδαπής ή αλλοδαπής αντίστοι¬ 
χης ειδικότητας. Σε περίπτωση μη κάλυψης των θέσεων με 
υποψηφίους με το ανωτέρω προσόν, πτυχίο αναγνωρισμέ¬ 
νης κατώτερης σχολής ή σχολής Μαθητείας ΟΑΕΔ αντί¬ 
στοιχης ειδικότητας. Σε περίπτωση μη κάλυψης των θέσεων 
με υποψηφίους με πτυχίο κατώτερης σχολής ή Σχολής Μα¬ 
θητείας ΟΑΕΔ, απολυτήριο Δημοτικού Σχολείου και τριε- 
τής εμπειρία στην αντίστοιχη ειδικότητα που αποδεικνύε- 
ται από βιβλιάρια κύριας ασφάλισης ή από επίσημα έγγρα¬ 
φα Ελληνικής ή Ξένης Αρχής και 

β) Άδεια άσκησης επαγγέλματος αντίστοιχης ειδικότη¬ 
τας, εφόσον βέβαια απαιτείται, εκ μέρους της αρμόδιας αρ- 

χήί· 

Άρθρο 5. 

1. Ο κλάδος ΣΕ3 Εργατικού προσωπικού περιλαμβάνει 
πενήντα τέσσερις (54) θέσεις με βαθμούς 12ο έως 7ο και 
ειδικότητες ως ακολούθως : 

α) Είκοσι (20) θέσεις Φυλάκων - Εργατών. 

β) Τριάντα τέσσερις (34) θέσεις Καθαριστριών - Καθα- 
ριστών. 

2. Προσόν διορισμού στον εισαγωγικό βαθμό (12ο) ορί¬ 
ζεται απολυτήριο δημοτικού σχολείου. 

Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 12 Νοεμβρίου 1985 

Ο, ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

